Weckaroos Doer Onner: December 2010
Ons het Ou-Kersaand weereens die jaarlikse Weck-Nativity scene ding gedoen, met Anica wat nou al opgegradeer het van Baby Jesus se rol na Moeder Maria se rol. Kan jy glo.
Ons het ook intussen 'n goedkoop opblaas swembad gekoop, en ek dink dit was een van my beter beleggings hierdie jaar gewees. Die kinders geniet die ou poeletjie gate uit.
Siende dat daar deesdae waterbeperkings is, dink ek nie die Watercorp gaan te gelukkig met my wees oor al die water wat so rondspat nie. Aan die ander kant, ek gebruik die produk wat ons verkoop - dit mos goeie bemarking of hoe?
Die Weber is ook ingespan om 'n paar stukkies boerewors gaar te maak:
Daar was baie ys en drinkgoeters ook – dit was 'n warm Desember hierdie:
Ons het ook 'n nuwe tafel vir die agterplaas gekry, en hy is goed ingewy op Ou-Kersdag:
Hier is 'n paar van die toneelstuk se fotos:
Wayne was die ster van Betlehem:
En toe was dit tyd vir die "rondomtalie presentjie speletjie":
Einde van die jaar se dinge
Hier het so baie goed gebeur die laaste tyd, en ek raak bietjie agterstallig met die blog-stukkies.
Ek en Michael het so tydjie terug 'n basketball wedstryd gaan bywoon saam met Dave en sy seuns. Dis die tweede keer dat ons basketball gaan kyk. Die Perth Wildcats het die Melbourne Tigers aangedurf en goed pakgegee.
Die skare het vreeslik ge-BOO elke keer as die swart ou hier bo die bal in die hande kry. Ek dink in Suid Afrika sou dit dalk deurgaan as diskriminiasie, maar hier is dit maar net 'n teken dat hy een van die min gevaarlike spelers van die ander span was.
Daar is vier kwartrondtes, en honderde "time-outs" tussen-in. Tydens een van die pouses het hierdie twee karakters ons vermaak met hulle vuurmakery. Hulle weet niks van braai af nie, hulle hou net van speel met groot vuurhoutjies:
Michael en sy maatjie Jamon:
Ons hou intussen vreeslik vakansie, en die maatjies kuier oor en weer. Anica het nou al meer "sleep-overs" in haar vyf-jaar leeftyd gehad as wat ek gehad het in my hele lang lewe.
Daar was ook nou al honderde konserte gewees. Hierdie tyd van die jaar word daar vreeslik ge-konsert.
Hierdie fotos was geneem tydens die Carols-aand:
Anica is daar iewers in die middel, met haar maatjie Maddy.
Dit was toevallig een van die min dae in hierdie somer waar dit 'n slag gereen het. Dis baie droog en warm hier op die oomblik – voel soos Windhoek.
Ons het ook snaakse fotos van die liggies geneem:
Anica se skoolkonsert
Ons was by 'n vuurwerkvertoning by Hillarys Boat Harbour laas naweek. Ek het bietjie rondgespeel met my kamera en 'n paar indrukwekkende fotos geneem, al moet ek dit self sê: